Predlog SKLEP SVETA o stališču, ki se zastopa v imenu Evropske unije v ustreznih odborih Ekonomske komisije Združenih narodov za Evropo v zvezi s predlaganimi spremembami pravilnikov št. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128, 129 in Konsolidirane resolucije o konstrukciji vozil (R.E.3) ter v zvezi z osnutkom globalnega tehničnega predpisa o bočnem trku v drog /* COM/2013/0694 final - 2013/0334 (NLE) */





OBRAZLOŽITVENI MEMORANDUM 1. OZADJE PREDLOGA Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja. Unija je s Sklepom Sveta 97/836/ES z dne 27. novembra 1997 pristopila k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov[1] („Revidirani sporazum iz leta 1958“), s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih[2] („Vzporedni sporazum“), pa k Vzporednemu sporazumu. Svetovni forum za usklajevanje predpisov o vozilih (UN/ECE WP29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo nove spremembe obstoječih pravilnikov ali globalnih tehničnih predpisov UN/ECE. Pred vsakim zasedanjem WP29 te spremembe sprejme ena od šestih delovnih skupin, ki delujejo v okviru WP29. Spremembe, dodatki in popravki se sprejemajo s končnim glasovanjem in kvalificirano večino pogodbenic na sklepčnem zasedanju WP29. EU je v okviru WP29 pogodbenica dveh sporazumov (sporazumov iz leta 1958 in leta 1998) in glasuje v imenu držav članic. Za vsako zasedanje WP29 se pripravi sklep Sveta, t.i. „mega sklep“, ki vsebuje seznam sprememb, dodatkov in popravkov ter Komisiji na vsakem zasedanju WP29 omogoča glasovanje v imenu držav članic. Ta sklep Sveta določa stališče Unije pri glasovanju o spremembah, dodatkih in popravkih, predloženih v glasovanje na zasedanju WP29, ki bo organizirano med 11. in 15. novembrom 2013. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Na posvetovanju s tehničnim odborom za motorna vozila so bile upoštevane pripombe strokovnjakov iz držav članic. 3. PRAVNI ELEMENTI PREDLOGA · Povzetek predlaganih ukrepov Predlog določa stališče Unije pri glasovanju o spremembah pravilnikov UN/ECE št. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 in 129, predlogu spremembe Konsolidirane resolucije o konstrukciji vozil (R.E.3) in predlogu globalnega tehničnega predpisa o bočnem trku v drog. · Pravna podlaga Člen 114 v povezavi s členom 218(9) Pogodbe o delovanju Evropske unije. · Načelo subsidiarnosti Za mednarodne instrumente, kot so osnutki pravilnikov in globalnih tehničnih predpisov UN/ECE, in njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki zdravstveni in varnostni standardi po vsej Uniji. Omogočijo se tudi prednosti ekonomije obsega: izdelki se tako lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici. Predlog je zato skladen z načelom subsidiarnosti. · Načelo sorazmernosti Predlog je v skladu z načelom sorazmernosti, saj ne presega tistega, kar je nujno za zagotovitev pravilnega delovanja notranjega trga ter hkrati visoke ravni javne varnosti in zaščite. · Izbira instrumentov Člen 218(9) PDEU zahteva, da Svet sprejme sklep o določitvi stališča, ki se v imenu Unije zastopa v organu, ustanovljenem z mednarodnim sporazumom. 2013/0334 (NLE) Predlog SKLEP SVETA o stališču, ki se zastopa v imenu Evropske unije v ustreznih odborih Ekonomske komisije Združenih narodov za Evropo v zvezi s predlaganimi spremembami pravilnikov št. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128, 129 in Konsolidirane resolucije o konstrukciji vozil (R.E.3) ter v zvezi z osnutkom globalnega tehničnega predpisa o bočnem trku v drog SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 114 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) S Sklepom Sveta 97/836/ES[3] je Unija pristopila k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“ ). (2) Unija je s Sklepom Sveta 2000/125/ES[4] pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“). (3) Direktiva 2007/46/ES Evropskega parlamenta in Sveta[5] je sisteme odobritve držav članic nadomestila s postopkom odobritve v Uniji ter vzpostavila usklajen okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem ES za homologacijo vozil vključeni pravilniki UN/ECE kot zahteve za homologacijo ali kot alternativa zakonodaji Unije. Od sprejetja Direktive 2007/46/ES pravilniki UN/ECE vedno bolj nadomeščajo zakonodajo Unije na področju ES-homologacije vozil. (4) Glede na izkušnje in tehnični razvoj je treba prilagoditi zahteve v zvezi z nekaterimi elementi ali značilnostmi, ki jih urejajo pravilniki UN/ECE št. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 in129 ter Konsolidirana resolucija o konstrukciji vozil (R.E.3.). (5) Zaradi harmonizacije ustreznih varnostnih predpisov za homologacijo motornih vozil bi bilo treba sprejeti globalni tehnični predpis o bočnem trku v drog. (6) Primerno je določiti stališče glede sprejetja navedenih aktov UN/ECE, ki se bo v imenu Unije zastopalo v upravnem odboru Revidiranega sporazuma iz leta 1958 ter izvršilnem odboru Vzporednega sporazuma – SPREJEL NASLEDNJI SKLEP : Edini člen Stališče, ki se zastopa v imenu Unije v upravnem odboru Revidiranega sporazuma iz leta 1958 ter izvršilnem odboru Vzporednega sporazuma med 11. in 15. novembrom 2013, je, da se glasuje za akte UN/ECE iz Priloge k temu sklepu. V Bruslju, Za Svet PRILOGA Predlog Dodatka 15 k spremembam 02 Pravilnika št. 3 (odsevne naprave) || ECE/TRANS/WP.29/2013/68 Predlog Dodatka 17 k Pravilniku št. 4 (osvetlitev zadnjih registrskih tablic) || ECE/TRANS/WP.29/2013/69 Predlog sprememb 03 k Pravilniku št. 5 („sealed beam“ žarometi) || ECE/TRANS/WP.29/2013/70 Predlog Dodatka 25 k spremembam 01 Pravilnika št. 6 (smerne svetilke) || ECE/TRANS/WP.29/2013/71 Predlog Dodatka 23 k spremembam 02 Pravilnika št. 7 (pozicijske svetilke, zavorne svetilke in gabaritne svetilke) || ECE/TRANS/WP.29/2013/72 Predlog sprememb 05 k Pravilniku št. 10 (elektromagnetna združljivost) || ECE/TRANS/WP.29/2013/73 Predlog Dodatka 3 k spremembam 04 Pravilnika št. 12 (krmilni mehanizem) || ECE/TRANS/WP.29/2013/102 Predlog Dodatka 5 k spremembam 07 Pravilnika št. 14 (pritrdišča varnostnih pasov) || ECE/TRANS/WP.29/2013/103 Predlog Dodatka 5 k spremembam 06 Pravilnika št. 16 (varnostni pasovi) || ECE/TRANS/WP.29/2013/104 Predlog Dodatka 2 k spremembam 08 Pravilnika št. 17 (trdnost sedežev) || ECE/TRANS/WP.29/2013/105 Predlog Dodatka 4 k spremembam 03 Pravilnika št. 19 (žarometi za meglo) || ECE/TRANS/WP.29/2013/74 Predlog Dodatka 6 k spremembam 04 Pravilnika št. 19 (žarometi za meglo) || ECE/TRANS/WP.29/2013/75 ECE/TRANS/WP.29/2013/75/Add.1 Predlog Dodatka 20 k Pravilniku št. 23 (žarometi za vzvratno vožnjo) || ECE/TRANS/WP.29/2013/76 Predlog sprememb 03 Pravilnika št. 31 (žarometi (halogenski „sealed-beam“ (HSB))) || ECE/TRANS/WP.29/2013/77 Predlog Dodatka 42 k spremembam 03 Pravilnika št. 37 (žarnice z žarilno nitko) || ECE/TRANS/WP.29/2013/78 Predlog Dodatka 17 k Pravilniku št. 38 (zadnje svetilke za meglo) || ECE/TRANS/WP.29/2013/79 Predlog Popravka 2 Revizije 3 Pravilnika št. 43 (varnostna zasteklitev) || ECE/TRANS/WP.29/2013/116 Predlog Dodatka 12 k spremembam 04 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2013/80 Predlog Dodatka 5 k spremembam 05 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2013/81 Predlog Dodatka 3 k spremembam 06 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2013/82 Predlog Dodatka 6 k spremembam 05 Pravilnika št. 49 (motorji na kompresijski vžig in motorji na prisilni vžig (s pogonom na utekočinjen naftni plin in stisnjen zemeljski plin)) || ECE/TRANS/WP.29/2013/111 Predlog Dodatka 2 k spremembam 06 Pravilnika št. 49 (motorji na kompresijski vžig in motorji na prisilni vžig (s pogonom na utekočinjen naftni plin in stisnjen zemeljski plin)) || ECE/TRANS/WP.29/2013/112 ECE/TRANS/WP.29/2013/112/Corr.1 Predlog Dodatka 17 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa) || ECE/TRANS/WP.29/2013/83 Predlog Popravka 1 revizije 3 Pravilnika št. 54 (pnevmatike za gospodarska vozila in njihove priklopnike) || ECE/TRANS/WP.29/2013/130 Predlog Dodatka 13 k spremembam 01 Pravilnika št. 67 (vozila, ki za pogon uporabljajo utekočinjene naftne pline) || ECE/TRANS/WP.29/2013/97 Predlog Dodatka 6 k spremembam 01 Pravilnika št. 69 (zadnje table za označevanje počasnih vozil) || ECE/TRANS/WP.29/2013/85 Predlog Dodatka 9 k spremembam 01 Pravilnika št. 70 (zadnje table za označevanje težkih in dolgih vozil) || ECE/TRANS/WP.29/2013/86 Predlog Dodatka 17 k Pravilniku št. 77 (parkirne svetilke) || ECE/TRANS/WP.29/2013/87 Predlog Popravka 3 k spremembam 06 Pravilnika št. 83 (emisije vozil kategorij M1 in N1) || ECE/TRANS/WP.29/2013/131 Predlog Dodatka 18 k Pravilniku št. 87 (svetilke za dnevno vožnjo) || ECE/TRANS/WP.29/2013/88 Predlog Dodatka 16 k Pravilniku št. 91 (bočne svetilke) || ECE/TRANS/WP.29/2013/89 Predlog Dodatka 5 k spremembam 01 Pravilnika št. 94 (čelni trk) || ECE/TRANS/WP.29/2013/106 Predlog Dodatka 5 k spremembam 02 Pravilnika št. 94 (čelni trk) || ECE/TRANS/WP.29/2013/107 Predlog Dodatka 4 k spremembam 03 Pravilnika št. 95 (bočni trk) || ECE/TRANS/WP.29/2013/108 Predlog Dodatka 5 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu) || ECE/TRANS/WP.29/2013/90 Predlog Dodatka 9 k Pravilniku št. 99 (svetlobni viri, ki delujejo na principu električnega praznjenja v plinu) || ECE/TRANS/WP.29/2013/91 Predlog Dodatka 3 k spremembam 01 Pravilnika št. 100 (vozila na električni pogonski sistem) || ECE/TRANS/WP.29/2013/109 Predlog Dodatka 1 k spremembam 02 Pravilnika št. 100 (vozila na električni pogonski sistem) || ECE/TRANS/WP.29/2013/135 Predlog Dodatka 3 k spremembam 01 Pravilnika št. 101 (emisije ogljikovega dioksida/poraba goriva) || ECE/TRANS/WP.29/2013/113 Predlog Dodatka 4 k Pravilniku št. 103 (nadomestne naprave za uravnavanje onesnaževanja) || ECE/TRANS/WP.29/2013/114 Predlog Dodatka 3 k spremembam 04 Pravilnika št. 107 (vozila kategorij M2 in M3) || ECE/TRANS/WP.29/2013/98 Predlog Dodatka 1 k spremembam 05 Pravilnika št. 107 (vozila kategorij M2 in M3) || ECE/TRANS/WP.29/2013/99 Predlog sprememb 06 Pravilnika št. 107 (vozila kategorij M2 in M3) || ECE/TRANS/WP.29/2013/100 Predlog Popravka 2 Revizije 3 Pravilnika št. 107 (vozila kategorij M2 in M3) || ECE/TRANS/WP.29/2013/117 Predlog Dodatka 1 k spremembam 01 Pravilnika št. 110 (vozila, ki za pogon uporabljajo stisnjen zemeljski plin) || ECE/TRANS/WP.29/2013/101 Predlog Dodatka 5 k spremembam 01 Pravilnika št. 112 (žarometi z asimetričnim kratkim svetlobnim pramenom) || ECE/TRANS/WP.29/2013/92 Predlog Dodatka 3 k spremembam 01 Pravilnika št. 113 (žarometi s simetričnim kratkim svetlobnim pramenom) || ECE/TRANS/WP.29/2013/93 Predlog Dodatka 6 k Pravilniku št. 115 (sistemi za naknadno vgradnjo za pogon na utekočinjen naftni plin in stisnjen zemeljski plin) || ECE/TRANS/WP.29/2013/115 Predlog Dodatka 4 k spremembam 02 Pravilnika št. 117 (pnevmatike, kotalni upor, hrup pri kotaljenju in oprijemljivost na mokrih površinah) || ECE/TRANS/WP.29/2013/59 Predlog Dodatka 4 k spremembam 01 Pravilnika št. 119 (svetilke za zavijanje) || ECE/TRANS/WP.29/2013/94 Predlog Popravka 1 Dodatka 7 k Pravilniku št. 121 (označevanje naprav za upravljanje, kontrolnih svetilk in kazalnikov) || ECE/TRANS/WP.29/2013/118 Predlog sprememb 01 k Pravilniku št. 121 (označevanje naprav za upravljanje, kontrolnih svetilk in kazalnikov) || ECE/TRANS/WP.29/2012/30 Predlog Dodatka 5 k spremembam 01 Pravilnika št. 123 (nastavljivi sistemi sprednje osvetlitve (AFS)) || ECE/TRANS/WP.29/2013/95 Predlog Dodatka 2 k Pravilniku št. 128 (svetlobni viri s svetlečimi diodami (LED) || ECE/TRANS/WP.29/2013/96 Predlog Dodatka 2 k Pravilniku št. 129 (izboljšani sistemi za zadrževanje otrok) || ECE/TRANS/WP.29/2013/110 Predlog sprememb Konsolidirane resolucije o konstrukciji vozil (R.E.3) || ECE/TRANS/WP.29/2013/126 Osnutek globalnega tehničnega predpisa o bočnem trku v drog || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28 [1] UL L 346, 17.12.1997, str. 78. [2] UL L 35, 10.2.2000, str. 12. [3] Sklep Sveta 97/836/ES z dne 27. novembra 1997 v pričakovanju pristopa Evropske Skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78). [4] Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12). [5] Direktiva 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).